Гэты музычны калектыў яшчэ зусім малады – створаны паўтара гады назад, але паспеў ужо заваяваць сімпатыі гледачоў як на Верхнядзвіншчыне, так і за яе межамі. Ансамбль прымаў удзел у 15 буйных культурных мерапрыемствах, ён задае мажорны тон святам і ўрачыстым датам у раёне і вобласці. Пры гэтым адрозніваецца ад іншых калектываў складанымі кампазіцыямі і бліскучай харэаграфіяй. Як адзначаюць спецыялісты, гэта адзіны калектыў, які адпавядае класічнаму вызначэнню ансамбля з адпаведным рэпертуарам і стылем выканання. Адметна, што на “Славянскім базары”, як і падчас іншых выступленняў, верхнядзвінскія барабаншчыцы працавалі без фанаграмы.